Page:Comical story of Thrummy Cap and the Ghaist (3).pdf/14

 14

But I was ne'er allowed to rest Untile that I the same confest ; But this to do I hadna power, Frae yon time to this verra hour, That I've revealed it a' to you; And now I'll tell you what to do. Till nae langsyne wae irony kent That this same Laird the Rights did want; But now they hae him at the law, And the neist owk the Laird maun shaw, Afore the Court, the Rights o's land, This puts him to an unco stand : For if he dinna shaw them there, O' a' his lands he'll be stript bare ; Nae hopes has he to save his state, s This maks him sour and unco blate; He canna think whar's Rights may be. And ne'er expects them mair to see. But now, my friend, mark what I tell, And ye'll get something to yoursel. Tak out the stane there in the wa', And there yo'll get the leather ba', 'Tis just the same that you did see, When you said that you would help me ; The Rights are sew'd up in its heart ; But see ye dinna wi' them pant, Until the Laird shall pay you down Just fifty guineas and a crown,